# Ljetna Tvornica Znanosti 2013



## O radionicama

Ljetna Tvornica Znanosti (LjTZ) su znanstvene radionice za osnovnoškolce i srednjoškolce koje se od 2007. održavaju u Splitu na Mediteranskom institutu za istraživanje života (MedILS), dok se od 2010. radionice počinju izvoditi u drugim gradovima. Ove godine LjTZ namjeravamo izvoditi od 21.-28.7. Samoboru i Čakovcu, te od **29.7. do 4.8. u Splitu**. Molimo vas da informaciju o radionicama proslijedite vašim učenicima kako bi se mogli prijaviti. **Prijave su otvorene do 21.6.** na web stranici:  
*www.tvornica-znanosti.org/radionice-2013/prijave*

Cilj radionica je omogućiti djeci da dođu u kontakt sa znanošću na njima prikladan i zabavan način. Kroz naše radionice se trudimo prikazati cijeli proces pronalaženja otkrića i korištenja tih ideja za neku praktičnu primjenu u svakodnevnom životu kako bi im pokazali ljepšu stranu znanosti. Na dosadašnjim radionicama sudjelovalo je preko tri stotine djece iz cijele Hrvatske i susjednih zemalja, no naglasak radionica je na djeci iz mjesta i šire okolice gdje se LjTZ održava.

Same aktivnosti osmišljavaju studenti, nastavnici i mladi znanstvenici koji rade kao mentori na radionicama. LjTZ je tako u potpunosti organiziran od strane studenata i mladih stručnjaka kroz mrežu institucija koje nam pružaju organizacijsku pomoć. Glavni partner je *Mediteranski institut za istraživanje života* (MedILS, Split), a uključeni su i *Institut za sinergiju znanosti i društva* (S3I, Čakovec) te *Klub samoborskih studenata* (KSS, Samobor).

## Kako radionice izgledaju?

Radionice traju tjedan dana, te se kroz tih tjedan dana paralelno održava više radionica sa različitim temama. Djeca kod prijave mogu odabrati željenu radionicu ovisno o svojem uzrastu i interesu (pokrivamo više područja znanosti). Na pojedinoj radionici sudjeluje petero djece, a sa njima rade dva mentora (uglavnom studenti prirodnih znanosti). Kroz tjedan dana djeca rade mali znanstveni projekt, te se zadnji dan radionice organizira prezentacija radova za roditelje i javnost. U nastavku su opisane radionice koje ove godine nudimo u Splitu...

**Vrijeme održavanja radionice:**



29.7. do 4.8. 2013.

**Mjesto održavanja:**

Mediteranski institut za istraživanje života (MedILS), Meštrovićevo šetalište 45, Split

Izvodit će se 10 radionica, a ukupno primamo 60 sudionika. Detalji o radionicama dostupni su na [www.tvornica-znanosti.org/radionice-2013/prijave](http://www.tvornica-znanosti.org/radionice-2013/prijave)

### Radionice za 3. i 4. razred osnovne škole

Broj sudionika: 15 (rade svi zajedno)

Svi učenici ovog uzrasta javljaju se za jednu zajedničku radionicu gdje ćete kroz tjedan dana Ljetne tvornice znanosti proći raznovrsne znanstvene aktivnosti svi zajedno.

### Radionice za 5. i 6. razred osnovne škole

**Bježi, pojest ću te!** - radionica o morskim organizmima, njihovom okolišu i načinu kretanja.

**Izo-čarolije** - radionica o matematici i umjetnosti.

**Fraktalija** - ratematička radionica o fraktalima i tome gdje se javljaju oko nas.

### Radionice za 7. i 8. razred osnovne škole

**Je li nogomet samo igra?** - radionica o fizici i matematici koja se veže uz nogomet.

**Život jedne stijene** - geološka radionica o stijenama i njihovom nastanku.

**Svemir - posljednja granica?** - astronomska radionica o tome kako je svemir nastao.

### Radionice za srednju školu

**007: Samo za tvoje oči** - biološka radionica o vidu - kako oči izgledaju i rade, kako vidimo.

**Ima slike, ima tona!** - radionica o fizici i glazbi, kako rade muzički instrumenti.

**Monkey see, monkey do** - psihološka radionica o ljudskom ponašanju i kako se ono razvija.

|  |  |
| --- | --- |
| Kontakt za radionice u Splitu: **Petra Plevnik** mob: 098 189 2930 mail: petra.plevnik@tvornica-znanosti.org | Glavni koordinator projekta:  **Ivan Novosel** mob: 098 885 258 mail: ivan.novosel@tvornica-znanosti.org |